Sutarties Priedas Nr. 7

**Darbų vykdymo termino pratęsimo sąlygos**

Nesibaigus Užsakyme nustatytam Darbų atlikimo terminui, Rangovas per Informacinę sistemą gali kreiptis dėl Darbų ar jų Etapų atlikimo terminų pratęsimo, tik atsiradus 1 lentelėje numatytoms aplinkybėms, bet ne vėliau kaip likus Sutarties priede Nr. 6 „Pagrindinės sutarties vykdymo sąlygos“ numatytam terminui iki Darbų (ar numatyto Etapo) įgyvendinimo termino pabaigos Rangovas Sutartyje numatyta tvarka ir sąlygomis pateikia Užsakovui argumentuotą prašymą pratęsti Darbų (ar jų Etapų) atlikimo terminą su visais Darbų (ar Etapų) atlikimo termino pratęsimo aplinkybes patvirtinančiais dokumentais.

1 lentelė. Darbų vykdymo termino pratęsimo sąlygos.

|  |  |  |  |  |  |  |  |
| --- | --- | --- | --- | --- | --- | --- | --- |
| **Kriterijai** | | **Užduoties termino pratęsimo įforminimas ir dokumentų pateikimas** | | | | **Už užduoties termino pratęsimą atsakingas** | **Maksimalus termino pratęsimo laikas3** |
| **Informacinėje sistemoje raštiškas prašymas (ADOC) dokumentų pateikimo skiltyje** | **Prašymas Informacinėje sistemoje** | **Nuotraukos** | **Terminui įtaką darančių šalių raštiškas patvirtinimas** |
| **Atšauktas planinis atjungimas** | Planinis atjungimas atšauktas Užsakovo iniciatyva (Planiniai/neplaniniai IS su priežastimi) |  | X |  |  | Darbuotojai formuojantys ir perduodantys rangos darbų užduotis Informacinėje sistemoje. | **16 k. d.** |
| Paskelbta ekstremali situacija pagal patvirtintą ekstremalių situacijų valdymo planą |  | X |  |  | **14 k. d.** |
| Lauko temperatūra nuo -5 iki -10 ir elektros energijos tiekimas nutraukiamas ilgiau kaip 5 val. (vadovaujantis Lietuvos hidrometeorologijos tarnybos skelbiamomis temperatūros prognozėmis) |  | X |  |  |
| Lauko temperatūra žemesnė -10 (vadovaujantis Lietuvos hidrometeorologijos tarnybos skelbiamomis temperatūros prognozėmis) |  | X |  |  |
| **Papildomi (nenumatyti) darbai1** | Darbų atlikimui reikalingas papildomas Planinis atjungimas |  | X | X4 |  | Darbuotojai formuojantys ir perduodantys rangos darbų užduotis Informacinėje sistemoje. | **16 k. d.** |
| Darbų atlikimui nereikalingas Planinis atjungimas |  | X | X4 |  | **7 k. d.** |
| Papildomų trasų valymo ir kitų pagal Projektą nenumatytų darbų apimtys 30% viršija Pasiūlyme darbams suderintus darbų kiekius ir papildomai atliekamų darbų vertė ne mažesnė kaip 200€ |  | X |  |  | **30 k. d.** |
| **Nenumatytos gamtos sąlygos** | Pelkės, apsemtos teritorijos5, įmirkęs gruntas6, dėl kurių neįmanomas darbų įvykdymas |  | X | X | X |
| **Darbų atlikimo terminą įtakoja valstybės ar savivaldybės institucijos ir trečiosios šalys** | Valstybės ar savivaldos institucijų veiksmai arba bet kokios kitos kliūtys, priskirtinos Užsakovui trukdo Rangovui laiku atlikti Darbus | X |  |  | X | **30 k. d.** |
| Turto valdytojas neleidžia atlikti darbų jam nuosavybės ar valdymo teise priklausančioje teritorijoje (pasėliai, vertingos agrokultūros) | X |  | X | X |
| Ikiteismine ar teismine tvarka vykstantys ginčai, susiję su Užsakymo įgyvendinimu | X |  |  | X | - |
| Pasikeitę teisės aktai, prailginantys valstybės ar savivaldybės institucijų oficialių paslaugų vykdymo terminus 7 |  | X |  | X | - |
| **Nepalankios meteorologinės sąlygos (netaikoma avariniams darbams)** | dėl Darbų vykdymo teritorijoje esančio žemės paviršiaus sluoksnio įšalo, kuris siekia daugiau kaip 15 cm (vadovaujantis Lietuvos hidrometeorologijos tarnybos raštu)2 | X |  |  | X | X | **30 k. d.** |
| Likus 14 k. d. ir mažiau iki Užsakymo įgyvendinimo termino pabaigos nustatoma, kad ateinančių 7 kalendorinių dienų, 3 kalendorinių dienų lauko temperatūra dienos metu yra žemesnė kaip -10 0C (vadovaujantis Lietuvos hidrometeorologijos tarnybos skelbiamomis temperatūros prognozėmis) |  | X | X |  |  |
| Likus 14 k. d. ir mažiau iki Užsakymo, kuriame numatytas kabelio klojimas po žeme arba kryptinis gręžimas / dėklo prastūmimas, įgyvendinimo termino pabaigos nustatoma, kad iš ateinančių 7 kalendorinių dienų, 3 kalendorinių dienų lauko temperatūra dienos metu yra žemesnė kaip -5 0C (vadovaujantis Lietuvos hidrometeorologijos tarnybos skelbiamomis temperatūros prognozėmis) |  | X | X |  |  | **14 k. d.** |
| **Projektavimo metu atsiradusios aplinkybės** | Kai reikalingas Kultūros paveldo departamento pritarimas |  | X |  |  |  | **20 k. d.** |
| Kai reikalingas Lietuvos automobilių kelių direkcijos pritarimas. |  | X |  |  |  | **28 k. d.** |

**Lentelės paaiškinimai:**

1. Užsakymo vykdymo metu atsiradus patvirtintame Projekte arba Pasiūlyme Darbams (kai Darbai atliekami be Projekto) nenumatytų darbų ir/ar perkamų medžiagų poreikiui, kurie nurodyti Sutarties priede Nr. 9 „Pasiūlymo forma“ darbų/medžiagų įkainių lentelėse ir/ar Rekomendacijose (papildomi darbai/medžiagos), tačiau nebuvo įtraukti į suderintą Pasiūlymą Darbams, Rangovas ir/ar Užsakovas turi teisę papildyti Užsakymą nenumatytų darbų/medžiagų kiekiais, juos pateikiant ir suderinant per Užsakovo nurodytą Informacinę sistemą. Esant nenumatytų darbų/medžiagų poreikiui gali būti derinamas Darbų atlikimo termino pratęsimas Sutarties 8.2 punkte nustatyta tvarka. Šis punktas nėra taikomas tuo atveju, jei Rangovas, rengiantis Projektą (jeigu Projektas reikalingas) ir vykdantis Darbus vienu Užsakymu, nenumatytus darbus/medžiagas galėjo įsivertinti Projekto rengimo metu, iki Projekto patvirtinimo.

2. Aplinkybė taikoma tik tuo atveju, jei Rangovas argumentuotame prašyme nurodo įšalo gylį ir pateikia pažymą iš Lietuvos hidrometeorologijos tarnybos apie įšalą Darbų vykdymo teritorijoje. Jei Rangovas negali pateikti pažymos, lygiaverčiu įrodymu dėl įšalo gylio bus asmens, vykdančio Darbų techninę priežiūrą, rašytinis patvirtinimas ant Rangovo prašymo, kuriame asmuo, vykdantis Darbų techninę priežiūrą, konstatuoja: „Žemės paviršiaus sluoksnio įšalas\_\_\_ nustatytas teritorijoje \_\_\_\_\_. Darbų vykdymas neįmanomas“. Asmuo, vykdantis Darbų techninę priežiūrą privalo įsitikinti, kad įšalas Darbų vykdymo vietoje yra daugiau kaip 15 cm, tai reiškia, kad Rangovas turi padaryti šurfą, kad būtų galima pamatuoti įšalą.

3. Sutartyje nustatytas Darbų atlikimo terminas gali būti pratęsiamas ir ilgesniam laikotarpiui, nei 1 lentelėje numatyti maksimalūs pratęsimo laikai, tais atvejais, kai Rangovas gali tai įrodyti, pateikęs atitinkamus ilgesnį terminą patvirtinančius dokumentus (prašymai, valstybės institucijų patvirtinimai ar kt.).

4. Rangovas privalo nufotografuoti vietas, kuriose būtina atlikti nenumatytus (papildomus) darbus ir pateikti nuotraukas per Informacinę sistemą (dokumentų pateikimo skiltyje). Šis reikalavimas netaikomas trasų valymo darbams.

5. Aplinkybė taikoma jei Darbų vykdymo metu paaiškėja, kad visa Darbų vykdymo teritorija yra apsemta arba apsemta tokia dalimi, kad Darbų vykdymas teritorijoje, kurioje atliekami darbai, būtų techniškai neįmanomas. Aplinkybė taikoma tik tuo atveju, jei kartu su argumentuotu prašymu ir įrodymais Rangovas pateikia rašytinį asmens, vykdančio Darbų techninę priežiūrą, patvirtinimą, kad „Vandens lygis\_\_\_ nustatytas teritorijoje \_\_\_\_\_. Darbų vykdymas neįmanomas“;

6. Aplinkybė taikoma jei Darbų vykdymo metu paaiškėja, kad visos Darbų vykdymo teritorijos gruntas yra įmirkęs arba grunto teritorija įmirkusi tokia dalimi, kad Darbų vykdymas teritorijoje, kurioje atliekami darbai, būtų techniškai neįmanomas. Aplinkybė taikoma tik tuo atveju, jei kartu su argumentuotu prašymu ir įrodymais Rangovas pateikia rašytinį asmens, vykdančio Darbų techninę priežiūrą, patvirtinimą, kad „Grunto įmirkimo lygis\_\_\_ nustatytas teritorijoje \_\_\_\_\_. Darbų vykdymas neįmanomas.“;

7. Jeigu po Sutarties įsigaliojimo bus pakeisti įstatymai ir / arba kiti teisės aktai taip, kad iki tol galioję valstybinių ar savivaldybės institucijų teikiamų paslaugų, susijusių su Užsakymo įgyvendinimu, terminai bus prailginti, tai įrodžius, atitinkamai gali būti prailginti Darbų atlikimo ir/arba Paslaugų teikimo terminai (prailginimas kalendorinėmis dienomis = prailginimas darbo dienomis x 1,4).